নাগৰিকত্ব সংশোধনী বিধেয়কৰ বিৰোধিতাৰে জোনাইৰ পৰা গুৱাহাটীলৈ আজি আৰম্ভ কৰা হৈছে সংকল্প যাত্ৰা। কৃষক মুক্তি সংগ্ৰাম সমিতিৰ নেতৃত্বত ৭১টা জাতীয় সংগঠনৰ দ্বাৰা এই সংকল্প শিখা যাত্ৰা আৰম্ভ কৰা হয়। জোনাই উচ্চতৰ মাধ্যমিক বিদ্যালয়ৰ খেলপথাৰত প্ৰতিবাদকাৰীসকল সমৱেত হোৱাৰ পাছত এই যাত্ৰাৰ শুভাৰম্ভ কৰা হয়।
উল্লেখযোগ্য যে নাগৰিকত্ব সংশোধনী বিধেয়ক বাতিল কৰিবই লাগিব দাবীৰে আজিৰে পৰা ৭১ টা সংগঠনে পুনৰ প্ৰতিবাদী কাৰ্যসূচী আৰম্ভ কৰিছে। আজি ৰাজ্যখনৰ মুঠ ৪টা স্থানৰ পৰা আৰম্ভ কৰা হৈছে সংকল্প শিখা যাত্ৰা।
ৰাজ্যখনৰ শদিয়া, জোনাই, ডিফু আৰু ধুবুৰীৰ পৰা বৃহৎ বাইক ৰেলীৰে এই সংকল্প যাত্ৰাৰ শুভাৰম্ভ ঘটোৱা হয়। তদুপৰি, এই সংকল্প যাত্ৰাৰ সময়ত বিভিন্ন স্থানত পথ সভা, বিক্ষোভ আদি অনুষ্ঠিত কৰা হ'ব।
আনহাতে, অহা ১৬ নৱেম্বৰত এই সংকল্প যাত্ৰাৰ প্ৰতিবাদী সমদল গুৱাহাটীত আহি উপস্থিত হ'ব। সেইদিনাই দিচপুৰত বিশাল গণ বিক্ষোভৰ কাৰ্যসূচী গ্ৰহণ কৰা হৈছে। এই বিক্ষোভ কাৰ্যসূচীতে সংগঠনকেইটাই চৰকাৰক শেষ সকীয়নি প্ৰদান কৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
